ການປະທ້ວງຕໍ່ຕ້ານ ລັດຖະບານ ຍັງດໍາເນີນຕໍ່ມາ ຢູ່ເຢເມນ
ພວກປະທ້ວງນິຍົມ ແລະຕໍ່ຕ້ານລັດຖະບານ ປະທະກັນ ທີ່ນະຄອນຫຼວງຂອງເຢເມນ
ທີ່ປະເທດເຢເມນພວກທີ່ຈົງຮັກພັກດີຕໍ່ລັດຖະບານໄດ້ປະ ທະກັນກັບພວກປະທ້ວງຂະນະທີ່ການເດີນຂະບວນຮຽກ ຮ້ອງໃຫ້ຂັບໄລ່ ປະທານາທິບໍດີ Ali Abdullah Saleh ອອກຈາກອຳນາດກ້າວເຂົ້າສູ່ມື້ທີ 7 ໃນມື້ນີ້ ພວກທີ່ເຫັນເຫດການກ່າວວ່າພວກປະທ້ວງຕໍ່ຕ້ານລັດຖະ ບານໄດ້ໄປໂຮມຊຸມນຸມກັນທີ່ມະຫາວິທະຍາໄລ Sana’a ໃນນະຄອນຫຼວງຂອງເຢເມນແລະໄດ້ປະທະກັນກັບພວກ ທີ່ຈົງຮັກພັກດີຕໍ່ລັດຖະບານທີ່ມີໄມ້ຄ້ອນແລະດາບເປັນອາ ວຸດນັ້ນ ມີຜູ້ໄດ້ຮັບບາດເຈັບຢ່າງນ້ອຍ 4 ຄົນ ໃນການປະເຊີນໜ້າແບບດຽວກັນໃນວັນພຸດວານນີ້ ຂະນະທີ່ພວກນັກສຶກສາປະທ້ວງ ພະຍາຍາມຈະເດີນຂະບວນຈາກມະຫາວິທະຍາໄລໄປຍັງ ເຂດໃຈກາງເມືອງ ພວກນັກສຶກສາໄດ້ແກວ່ງກ້ອນຫີນໃສ່ພວກໂຈມຕີ ແລະກ່າວວ່າ ພວກ ຕົນຈະສືບຕໍ່ການເດີນຂະບວນອອກໄປຈາກ ບໍລິເວນມະຫາວິທະຍາໄລ ໃນອີກດ້ານນຶ່ງນັ້ນຜູ້ພິພາກສາຈຳນວນຫຼາຍຮ້ອຍຄົນກໍໄດ້ພາກັນປະທ້ວງ ຢູ່ນອກກະຊວງ ຍຸດຕິທຳໃນນະຄອນຫຼວງ Sana’a ພວກເຂົາເຈົ້າໄດ້ຮຽກຮ້ອງ ໃຫ້ສ້າງຕັ້ງຂະແໜງຕຸລາ ການທີ່ເປັນອິດສະຫຼະແລະຂໍຂຶ້ນເງິນເດືອນ